ข้อใดไม่ใช่ลักษณะของการสร้างผิดสเปค
1. ซื้อคอนโดที่สร้างเสร็จพร้อมอยู่
2. การก่อสร้างไม่เป็นไปตามแบบที่ตกลงไว้
3. สิ่งแวดล้อมภายในและภายนอกโครงการไม่เป็นไปตามที่ตกลงไว้
4. วัสดุ อุปกรณ์ เครื่องใช้ไฟฟ้า ไม่เป็นไปตามที่ตกลงกันไว้
คำตอบที่ถูกต้องคือ 1.  เพราะว่า เพราะการซื้อคอนโดที่สร้างเสร็จพร้อมอยู่ เป็นวิธีหลีกเลี่ยงการคอนโดที่สร้างผิดสเปค การซื้อคอนโดที่สร้างเสร็จพร้อมอยู่ หรือคอนโดมือสองนั้น เป็นทางออกหนึ่งที่ลดความเสี่ยงจากการปัญหาคอนโดสร้างผิดสเปคได้อย่างมาก แต่ขณะเดียวกันเมื่อคอนโดสร้างแล้วราคาก็มักจะปรับตัวเพิ่มขึ้นทำให้ต้องซื้อในราคาที่แพงขึ้นเช่นกัน นอกจากนี้ผู้ซื้อควรหาข้อมูลอย่างรอบด้าน ทั้งจากข้อมูลที่โครงการให้มาผ่านสื่อโฆษณา ประชาสัมพันธ์ต่างๆ และจากแวดวงผู้ซื้อหรือนักลงทุนด้วยกัน ซึ่งจะทำให้มองเห็นข้อดี ข้อเสีย ตลอดจนปัญหาและความเสี่ยงต่างๆ จากการซื้อคอนโดแต่ละโครงการได้เป็นอย่างดี ที่สำคัญคือต้องอ่านสัญญาจะซื้อจะขายอย่างละเอียดก่อนที่จะตกลงทำสัญญา หาไม่เข้าใจ หรือมีข้อความที่ไม่ชัดเจนต้องสอบถามเจ้าหน้าที่ขายจนได้รับคำตอบที่พอใจ หรือหากพบว่าสัญญามีส่วนหนึ่งส่วนใดที่ไม่รัดกุม ขาดรายละเอียดที่เป็นลายลักษณ์อักษรให้ทักท้วงแก่บริษัทฯ หรือปฏิเสธการทำสัญญาฯ เพราะการเรียกร้องในภายหลังนั้นทำได้ยากลำบากมาก

ส่วนลักษณะของการสร้างผิดสเปคนั้น อาจเกิดขึ้นได้ทั้งในบริเวณในยูนิตคอนโดที่ผู้ซื้อซื้อ และบริเวณพื้นที่ส่วนกลาง ได้แก่ การก่อสร้างไม่เป็นไปตามแบบที่ตกลงไว้ วัสดุ อุปกรณ์ เครื่องใช้ไฟฟ้า ไม่เป็นไปตามที่ตกลงกันไว้ และสิ่งแวดล้อมภายในและภายนอกโครงการไม่เป็นไปตามที่ตกลงไว้
กฎหมายว่าด้วยการควบคุมอาคาร อาคารชุด-จัดสรรที่ดินและถมดิน